2014. JÚNIUS

112. szám

KIZUNA 絆 きずな
A Magyar–Japán Baráti Társaság (MJBT) hírlevele

Szerkesztő: Horváth Alíz (holiza5@gmail.com)

Programajánló
Minden hónap harmadik péntekén 17:30-kor kezdődik havi összejövetelünk a megszokott
helyen: City Irodaház (V. Bajcsy Zs. út 12.), a Tumlare Hungary (a korábbi NET Travel Service)irodája (2. emelet). Kérjük, hogy részvételi szándékukat jelezzék Sági Attila programszervezőnél
az attilasagi@yahoo.com címen.
2014. június 20.
HANKÓ FERENC; MAPON Gyulai Magyar-Japán Kulturális Egyesület, alapító alelnök
Körutazás Japánban – Japán az utazó szemével
A 45 perces előadás alatt Hirosima – Tokió – Szapporó – Hirosima útvonalon ellátogatunk tíz
nagyvárosba, egy szent szigetre és a japánok szent hegyéhez, a Fudzsi-szanhoz. Az "utazás"
során nemcsak a bemutatott városokat ismerhetjük meg, hanem betekinthetünk Japán
földrajzába, történelmi és kulturális korszakaiba és hagyományaiba. Az előadás révén azérdeklődők képet kapnak a japán emberek szokásairól, valamint az illemszabályokról is.
Ismét kedvezményes vacsora a Fuji Étteremben!
Idén is megrendezzük az immár hagyományosnak mondható vacsoraestünket a Fuji japánétteremben. Szeptemberi klubnapunkat ebben az étteremben tartjuk meg. A vacsoraest keretén
belül a Magyar-Japán Baráti Társaság tagjainak lehetőségük lesz megkóstolni a méltán világhírű
japán konyha remekeit. A Fuji japán étterem immáron húsz éve Magyarország első számú ésmáig is egyetlen igazi tradicionális japán étterme, amely 2011-ben kiérdemelte a Magyarország
legjobb távol-keleti étterme-díjat, 2010-ben és 2011-ben pedig a "Best of Budapest" díjjal
tüntették ki. A legmagasabb fokú gasztronómiai élmény elérésének érdekében kivétel nélkül
csak a legtisztább tengerekből származó, mindig az évszaknak megfelelő alapanyagokat kínálják
vendégeiknek.
Időpont: 2014. szeptember 17. (szerda) 18:00
Helyszín: Fuji japán étterem (1025 Budapest Csatárka u. 54)
A menü rendkívül kedvezményes ára: 3500 Ft + italfogyasztás.
A menü ára a helyszínen fizetendő.
1

2014. JÚNIUS

112. szám

A terem befogadóképessége és a maximális létszám: 30 főJelentkezési határidő: 2013. szeptember 7. (vasárnap)
Jelentkezés: Sági Attila (e-mail: attilasagi@yahoo.com), aki a jelentkezőknek visszajelzést is küld.
2014. október 17.
GARAMSZEGI MAREK IRÉN; okleveles alternatív gyógyító
A több mint 5000 éves tradicionális egészségkultúra és Japán
Mi az oka, hogy ötvenezernél több százéves él Japánban egészségesen, aktívan? Mi a hosszúélet titka Japánban? Nevezhetőek-e véneknek a száz év feletti japánok? Hogyan lehet az, hogy avilágon Japánban a legmagasabb a várható élettartam? Hogyan spórolnak a japánok azállamkasszájukon az egészségüggyel? Ezek nem költői kérdések. Nagyanyáink, dédanyáink még
ismerték az öngyógyítás csodáit. Nincsenek titkok, az egészségkultúra mindenkié. Nem kellhozzá orvosi diploma csupán a józan paraszti ész!

További programok
A Magyar Origami Kör 25. Nemzetközi Origami Találkozóját 2014. augusztus 8-10. között
tartja Mezőberényben. A díszvendég Paolo Bascetta olasz origami művész lesz. A programotérdekesnek ígérkező kiállítás is kíséri.

Örömmel jelenthetjük be, hogy az eddigi óriási sikereknek köszönhetően ősszel (várhatóanszeptember végén - október elején) új kezdő japán nyelvtanfolyamot indítunk. Az órákat az
MJBT programszervezője, az ELTE-BTK Japán Tanszékének doktorandusza és a Károli Egyetem
tanársegédje, Sági Attila tartja. Az oktatás helyszíne Budapest belvárosában lesz, heti egyszer kétórás (120 perc) alkalmak keretében. A féléves (20 alkalmas) tanfolyam ára 20.000 Ft. (A22014. JÚNIUS

112. szám

maximális létszámkeret 15 fő, a beiratkozás jelentkezési sorrendben történik.) Az érdeklődők
előzetesregisztrációját
akövetkező
oldalonvárjuk: https://docs.google.com/forms/d/1zo7bPr3IyFNqH8cOydDdIzJFRoSHiONlbqJDO9BqEc/viewform
Nippon Expo
A főszervező PAF Kulturális Egyesület célja, hogy a 2010. augusztus 7-i pécsi Nyári
AnimeConhoz hasonló - színes, ezúttal a tradicionális japán kultúrára még nagyobb hangsúlyt
fektető programokkal teli - élményt nyújtson azoknak, akik ott voltak, azoknak, akik csak
hallottak róla, és mindenkinek, aki érdeklődik Japán és Kelet-Ázsia világa iránt. A program soránaz érdeklődőket teaszertartással, kulturális előadásokkal, sushi bárral, yukata próbával, vásárral,
különféle játékokkal és versenyekkel, tánccal és kiállításokkal várják.
Időpont: 2014. június 28. 10:00-19:00. A belépő ára: 1500 Ft.
Helyszín: Expo Center Pécs Multifunkcionális Kiállítási és Rendezvényközpont(7632 Pécs, Megyeri út 72.)
További információk: http://nipponexpo.hu és http://facebook.com/nipponexpo.hu
Geszty Glória az Esztergomi Várjátékokon
2014. július 12-én Geszty Glória színművész és társai az Esztergomi Várjátékok keretében
adják elő A titkok ajtaja című, a japán költészet gyöngyszemeit és a japán kultúra más területeit
is bemutató gésaműsort. Mindenkit szeretettel várnak!

Lezajlott programjaink
Havi klubnapjaink keretében 2014. március 21-én Simon Szabina, az ELTE-BTK japán szakos
hallgatója és Sági Attila adott elő Hirohito tennó szerepe a japán külpolitikában, 1945-től ahaláláig címmel, míg 2014. április 18-án Dr. Rácz István, a Magyar Természettudományi
Múzeum főmuzeológusa számolt be Japánban végzett botanikai kutatásairól.
2014. április 7-én Tavaszi hangok címmel, a Liszt Ferenc Zeneművészeti Egyetem japán és
magyar hallgatói léptek fel egy közös koncert keretében.

Fotó: Borsányi Klára

3

2014. JÚNIUS

112. szám

A tavasz a szakura, vagyis a cseresznye virágzásának időszaka, ennek alkalmából Budapesten
2014. április 5-6-án a Füvészkert adott helyet a Cseresznyevirágzás ünnepnek, amelynek során aszervezők zenei élményekkel, reiki kezelésekkel, origamival, Herendi tárlatvezetéssel, vásárral
készültek.
Hasonló címmel rendeztek egész napos programot Keszthelyen is, ahol sor került az Okuma
Nobuko emlékszoba avatására, illetve Kiss Sándor, a Japán-Magyar Gazdasági Társaság
elnökének előadására is. A programot papírsárkány készítés és harcművészeti bemutató
színesítette.
2014. április 12-én a Hopp Ferenc Múzeum kertjében került sor az első Magyar Haikunapra,
amelynek kísérőprogramjaként a város számos pontján haikukat is osztogattak. A rendezvénysorán a látogatókat haiku felolvasással, haiku és karuta versennyel, haiku- és haigakiállítással,
haiku installációkkal, kézműves foglalkozásokkal, illetve filmvetítéssel várták.
A helyben nevezős haikuverseny legjobb alkotásait az alábbiakban olvashatják:
I. Helyezett:II. helyezett:

PAPP MÁRIÓKERT KÁROLY GYÖRGY

Vágyaktól fűtött
Holdfényes éjszaka volt;
A teszt pozitív.

Hittem: szerelemde csak szó volt, ölelésmeg űzött magányIII. Helyezett:
KABA ARIELTARDOS KÁROLY

Hófehér hattyú
vizet fodroz tollával-szívem tavában

Szerelem: sok fény.
Rejtett úton érkezem,összesimulunk.

Fotó: Borsányi Klára
42014. JÚNIUS

112. szám

A beküldős haikuversenyre összesen 267 haiku érkezett be. Azokat díjaztuk, illetve
dicséretben részesítettük, akik az ünnepről írtak és betartották a haiku szigorú szabályait.
GYERMEK
I. Pató Ákos: Felfelé hajló/ Rücskös faág: vénember/ A szemét törli
Ruff István Zalán: Tavasz Gesztenyeág leng,/ virágokat vacsoráz/ harmatszigeten.
II. Tóth Szonja Kiara: Fekete-fehér/ kötelező unalom./ Kényszer áhítat.
III. Juhász Dorina Felhős lett az ég./ Elkezd esni az eső./ Jön a szivárvány!
Dicséretben részesülnek: Rónai Lili Mirjam, Kadlicskó Sára Judit
PROFI
I. Szabó Aida: Rigó ünnepli/ a létezés örömét./ Macskaszem villan.
II. Földeáki-Horváth Anna: Születőfélben -/ fej-nyak-törzs, öt-hét-öt. Él:/ Magyar Haiku Nap.
III. Fodor György: Büszke nyújtózás/ a hős csiga célhoz ért/ fényes az aszfalt
Dicséretben részesülnek: Barabás Irén, Jahoda Sándor, Tokai András, Kósa Emese,
Börzsönyi Erika, Klemm József, Szentkirályi Fittler József, Cserháti MártaFELNŐTT
I. Szilva Imre: Illatos hajnal!/ A fa legszebb ruháját.../ ...a szél veszi le.
II. Balogh Anna: Ünnep hétköznap: Balettlépések/ kék és lyukas zoknidban./ Emlék - örökre.
Kerényi Kata: hívtalak volna/ ez már csak nekem ünnep/ ma lennél hetvenIII. Fogarasy Attila: Ünnep? A szép szabadság/ bekerítve – elvásnak/ tettek és szavak.
Dicséretben részesülnek: Máthé Ivett, Naszvadi Sándorné, Jedlóczki Berta, Szabó Dávid,Jacsev Borbála, Mátyus Attila, Wald Krisztina, Mráz Erzsébet Irma, Rátkai Luca, Török A.
Sándor, Illó Lilla, Marián Béla, Habos László, Pusztai Ilona, Simon Zoltán, Vadászi Árpád, Papp
Bendegúz, Partmann Tibor

A pécsi Kurabu szintén szervezett Haikunapot, amelyről Sági Judit így ír:
Faltisz Róbert grafikusművész haigáinak kiállítás megnyitójával kezdtük a rendezvényt,megismertettük a haikukat, olvastunk egy-két verset, majd engedtük alkotni a fiatalokat. Az
elején egy kicsit megijedtek a résztvevők, hogy írni kell, ezért kiosztottunk egy-két haikut, deszép számmal születtet teljesen saját alkotás is. Nagyon jó kis haigák születtek, úgy láttam
nagyon megfogta őket ez a tömör versforma.

52014. JÚNIUS

112. szám

Fotó: Borsányi Klára és Kreischer Nelly

6

2014. JÚNIUS

112. szám

Tavasszal kétféle tanfolyamon is részt vehettek az érdeklődők, egyrészt Sági Attila tartottjapán nyelvtanfolyamot kezdők számára, másrészt az ELTE szervezett kalligráfiai programot.

Fotó: Borsányi Klára

Társaságunk tagjai 2014. április 27-én a Corinthia Royal Hotelben tartottak nagysikerű japándivatbemutatót.

Fotó: Borsányi Klára

72014. JÚNIUS

112. szám

2014. április 25-én az ELTE adott helyet az „Inoue Enryo és a Meiji korszak Japánban” címűszimpóziumnak, amelyet Dr. Umemura Yuko, az ELTE Japán Tanszék adjunktusa szervezett.

Fotó: Borsányi Klára
2014. május 6-án a békéscsabai MAPON Egyesület szervezett Japán napot. A rendkívül nagyérdeklődés mellett megtartott eseményen társaságunk elnöke, Vihar Judit ismertette meg aközönséget a japán gasztronómia érdekességeivel, majd a békéscsabai egyesület alapítója ésalelnöke, Hankó Ferenc adott elő a japán városok és szigetek szépségeiről.
2014. május 28-án az Eötvös10 Színháztermében hallgathatták meg az érdeklődők a Tiszta Föld
buddhista iskolához tartozó japán szerzetesek koncertjét, akik Heian kori udvari muzsikával és
buddhista rituálé zenével készültek.

Fotó: Borsányi Klára

82014. JÚNIUS

112. szám

2014. május 31-én és június 1-jén a Hopp Ferenc Múzeumban került megrendezésre az immár
hagyományosnak számító Japán Napok című rendezvény, amelyet őexcellenciája, Jamamoto
Tadamicsi japán nagykövet nyitott meg. Emellett beszédet mondott Fajcsák Györgyi, a múzeum
igazgatója, illetve Vihar Judit, társaságunk elnöke. A nagysikerű program során az érdeklődőket
különféle foglalkozásokkal (origami, kalligráfia, anime rajzolás, japán ruhapróba, gésafrizura
készítés, reiki), haikukiállítással, haiku- és karutaversennyel, teaceremóniával, japán
dobkoncerttel, valamint tudományos ismeretterjesztő előadásokkal várták.

Fotó: Borsányi Klára

Beszámolók
Bemutatkozik az ikebana tagozat – Hajnal Krisztina
Magyarországon az ikebana egyelőre talán még kevésbé ismert, bár a szó már több mint
negyven éve él a köztudatban. Az újonnan alakult/alakulófélben lévő ikebana tagozat ezen kíván
változtatni, ezért kérem a tisztelt tagtársakat, hogy aki foglalkozik ikebanával és kedvet érezmagában ahhoz, hogy részt vegyen a tagozat életében, rendezvényeken való megjelenésben,
jelentkezzen bátran!
Mindazok számára pedig, akiknek az ikebana még újdonság, szeretnék elindítani egy új
rovatot a Kizunában, amelyben az évszak meghatározó növényeit mutatom be. A japánesztétikában ugyanis nagy szerepe van az ún. évszakérzésnek (季節感), amikor az adott évszak
mibenlétét próbáljuk megragadni, átélni. Ez az érzés
megjelenik a legtöbb hagyományos japán művészetben,
így az ikebanában is.
De mi is az az ikebana?
Az ikebana ( 生 け 花 ) a japán virágrendezésművészete, mely szó szerint „élő virágot” jelent, denevezik még kadónak (華道), a „virágok útjának” is.
Kialakulásában szerepe volt a hagyományos buddhista
9

2014. JÚNIUS

112. szám

virágfelajánlásoknak, majd a középkorban megszülető, új, zen esztétikának is, de elsősorban ateaszertartáshoz köthető, melyben sokáig díszítő, kiegészítő szerepet játszott (csabana). Az első,igazi ikebana iskola a XV. században alapított Ikenobó volt, melynek meghatározó elrendezése, atatebana, egy kezdeti, igen kreatív szakasz után hamar formalizált iskolává alakult. Az Edokorban a polgári kultúra virágzásával aztán újabb és újabb iskolák alakultak, úgy, mint a Korjú,
Ensú vagy a Misó, integrálódva a sokoldalú posztmodern Edo kultúrába. Újabb nagy változást az
ország kapuinak megnyitása jelentett, amikor a nyugati kultúra minden nagy irányzata egyszerreáramlott be az országba, együtt az újfajta növények, virágok sokaságával. A Meidzsi-kor utánalapított iskolák közül a leghíresebbek talán a Szógecu és az Óhara – ez utóbbi teremette meg a
moribana stílust, amelyben már nem csak vázákba, hanem tálakba is készítettek elrendezéseket,
új, nyugati virágokból.
Az esős évszak virága, a hortenzia
A kora nyári esős évszak meghatározó virága Japánban a hortenzia (adzsiszai, 紫陽花), még aköltészetben is nyári évszakszóként tartják nyílván. Már a legkorábbi versgyűjteményben, a
Manjósúban is kétszer megjelenik, így elmondhatjuk, hogy a japán kultúrában a kezdetektől
fogva jelen van. Napjainkban is rendkívüli népszerűségnek örvend, közel negyven japán város
tekinti hivatalos virágának.
Nyár elején, amikor a hortenzia virágzik, a japánok ugyanúgy elzarándokolnak megtekinteni,
mint tavasszal a cseresznyevirágot. Az ószakai Nukata kert, a kóbei Sinrin növénykert és a tokiói
Maidzuru természeti kultúra park számítanak a leghíresebb hortenzia-néző helyeknek, deszámos buddhista templomot is neveznek hortenzia-templomnak, pl. a kamakurai Haszederát,és többek között a hakonei hegyi vasút is egy hortenzia-ösvényen fut. Természetesen ilyenkor
nemcsak gyönyörködhetünk a virágokban, hanem hortenziából készült japán édességeken(vagasi) keresztül is élvezhetjük az évszakérzést.
Azok számára, akik kedvet kaptak a hortenzianevelésre, jó hír, hogy ez a növény
Magyarországon is jól érzi magát. Az üde, enyhén savanyú talajokat kedveli, de ne ültessük tűzőnapra, mert nagyon sok vizet képes elpárologtatni, és így hamar kiszáradhat. Kedvezőtlen
körülmények között tartva levelei kisárgulnak, és virágai apróbbak lesznek.

Kamakurai hortenzia ösvény (saját fotók)

10

2014. JÚNIUS

112. szám

Reiki – Petrik Márta Magdolna
Én minden nap meghalok egy kicsit, hogy aztán a reiki életre keltsen.
Ha megérint édes, meleg, szeretetet árasztó fénye, nem okoz fájdalmat.
Inkább azt érzem, mintha valaki megsimogatná a szívem, hogy a hétköznapok viharábanszerzett sebeim begyógyulhassanak.
A REIKI csodálatos ősi japán gyógyír testre és lélekre. Mindenre.
Szeretettel és tisztelettel ajánlom a kedves érdeklődők figyelmébe.
Szombathely – Schmitt CsillaTavaszi programjainkat illetően az MJBT-Szombathely és Aicsi gyermekrajz-csere
programjának kiállítása sikerrel zárult. A magyar gyermekrajzokat júniusban állítják ki Japánban.
Az Ataru hatodik Szakura koncertje május 20-án szintén sok érdeklődőt vonzott.
Egyesületünk idén a Kámoni Arborétum felkérésére szervez kiállítást, mely július végétől fogja
fogadni a látogatókat. A kiállítás középpontjában természetesen a növények lesznek, melyeket
most a japán művészet - különösen a kimonók- motívumaiként fogunk bemutatni. A kiállítás
várhatóan augusztus végéig lesz megtekinthető.
A 6. Japán nap tervezett időpontja 2014. október 4-e. A program még tervezés alatt, de mint
minden évben idén is szeretnénk megújulni, így örömmel fogadunk ötleteket, javaslatokat, és
továbbra is várjuk résztvevők jelentkezését is, akik népszerű témákkal színesítenék
programunkat.
Az alábbiakban társaságunk 2014. május 9-én tartott közgyűlésének jegyzőkönyvét
olvashatják.
JEGYZŐKÖNYV
Készült a Magyar-Japán Baráti Társaság
2013. május 9. napján 15 órakor tartott éves közgyűlésén

A közgyűlés helye: Nemzetek Háza, 1062 Budapest Bajza u. 54. mfsz. 2.
Jelen vannak: a mellékelt jelenléti ív szerint.
Pápai-Vonderviszt Anna főtitkár köszönti a megjelenteket, megnyitja a Közgyűlést, majd
javasolja a Közgyűlésnek a levezető elnök, a jegyzőkönyvvezető és a jegyzőkönyv-hitelesítő
megválasztását.
A Közgyűlés nyílt szavazással egyhangúlag megválasztja az alábbi közreműködőket:Levezető elnök: Dr. Markó Béla
Jegyzőkönyvvezető: Pápai-Vonderviszt Anna
Jegyzőkönyv-hitelesítő: Horváthné Zsiray Margit
11

2014. JÚNIUS

112. szám

Markó Béla köszönti a jelenlevőket, a tiszteletbeli tagokat, megállapítja, hogy a közgyűlés
határozatképes, ismerteti a szabályokat, és az alábbi napirendi pontokat:
1.
2.
3.
4.
5.
6.
7.
8.

Elnöki beszámoló a 2013/14-es időszakról
A 2014/2015-ös időszak terveinek ismertetése
Helyi csoportok, klubok, szakmai tagozatok vezetőinek beszámolói és tervei
A gazdasági titkár beszámolója a 2013/14-es időszakról
Az Ellenőrző Bizottság jelentése
A gazdasági titkár 2014/15-ös időszakra szóló tervei
Adó 1%-áról szóló jutalomkönyvek kiosztása
TombolaA közgyűlés egyhangúlag elfogadja a pontokat.
A közgyűlés menete
1. Elnöki beszámoló a 2013/14-es időszakról
Vihar Judit elnök asszony köszönti az egybegyűlteket, különösen a vidéki csoportvezetőket
(Horváth Ferenc, Hankó Ferenc, Bassa Zoltán, Kovács Mihály, Móroczné Komáromi Gyöngyi). Egy
haiku ismertetése után beszámol az elmúlt egy évről.
A vezetőség egy új taggal gyarapodott: a vezetőség Nick Dorottya helyére Hajnal Krisztinát
választotta be, aki az ikebanában is jártas, így az Ikebana Tagozatot is ő fogja vezetni.
Az elmúlt évben megalakult Gyulán egy új vidéki csoport is, a Mapon Egyesület. Békéscsabán
egy japán nap került megrendezésre.
Vihar Judit két csoportra osztotta a vidéki csoportokat: egyrészt kiemelte a sokszínű
programokat szervező aktív csoportokat (Szombathely, Keszthely, Székesfehérvár, Dunaújváros,Pécs, Szentendre, Győr, Szolnok, Veszprém megye, Vác), másrészt több aktivitást várna el akevésbé jól működőktől (Kecskemét, Baja, Zalaegerszeg, Hódmezővásárhely, Tolna megye).
Utóbbiakat a jövőben feltétlenül sikeresebbé szeretnénk tenni.
A tagozatok nagyon jól működnek. A japán öltözködési tagozat egy új taggal, Csomai
Zsuzsannával bővült, aki a tagozatvezető Csalló Edinával együtt óriási sikerű jukata bemutatót
tartott a Royal Szállóban.
Rákosa Ferencné, a japán gésafrizurák szakértője is csatlakozott a tagsághoz.
Vihar Judit kiemelte programszervezőnk, Sági Attila munkáját, aki a havi klubnapok
megszervezésén túl óriási sikerű nyelvtanfolyamot is tart.
Az elmúlt egy év kiemelendő eseményei közé tartozik, hogy elkészült az MJBT új honlapja,
melyhez egy fotópályázat képei közül válogathattunk. Az MJBT ezen kívül a Facebookon is fennvan.
2014-ben először rendeztük meg (április 12-én) a Magyar Haikunapot. Nagyon sikeres volt,
Budapest nagyobb csomópontjain haiku ajándékok osztása is történt. 10:00-18:00 között a Hopp
Múzeumban megállás nélkül haiku felolvasás volt. Jövőre is szeretnénk ezt a programot
megszervezni. A programsorozat keretein belül Keszthelyen is volt haiga rendezvény, valamint
Pécsett is hasonló napot rendeztek, mint Budapesten. Az USA-ban is ekkor tartják a Haiku napot.
12

2014. JÚNIUS

112. szám

A programok közül az elnök asszony kiemelte Dr. Győri Gordon János és Dr. Fülöp Márta
klubnapi előadásait, a japán temetkezésről szóló előadást, a Murakami-estet, melyen Gaál
Zoltán fotóalbumát is bemutattuk, a Centrál Színházban szervezett bábszínházi előadást, a
Hagyományok házában a távol-eletet bemutató programokat, a fotópályázatot, a 2013. június
19-ei előadást, melyen az MJBT sikeres pályázatához kapcsolódó írását mutatta be Vihar Judit,
Sági Attila és Pápai-Vonderviszt Anna.
Ezen kívül még a következő programokra került sor:-2013 júliusában Japán napok a Vásárcsarnokban (Vihar Judit kiemeli az origami és reiki
tagozatok munkáját.)-2013. július 18-án nyílt meg a Szamurájok és gésák kiállítás a Hopp Múzeumban (jelenleg
Pécsett látható)-2013. július 23-án magyar bonszai kiállítás-2014-ben tartott előadások: Kereki Tibor a japán alkotmányról, Rácz István a japán
növényekről
A következő klubnapunk június 20. pénteken lesz, melyen Hankó Ferenc előadását hallhatja atagság (témája: körutazás Japánban, Japán az utazó szemével Hokkaidótól egészen délig).
HOZZÁSZÓLÁSOK
Markó Béla: A jövőben ezt a napirendi pontot hívjuk úgy, hogy „Az előző időszakról szóló
beszámoló”.

2. A 2014/15-ös időszak terveinek ismertetése
A japán nyelvtanfolyam hallgatói el szeretnének menni Japánba, hogy gyakorolhassák
odakinn a nyelvet. 2015-ben szervezzük ezt az utat valószínűleg a szakura (március vége-április
eleje) után és a golden week (május első hete) előtt a következő városokba: Tokió, Kiotó, Nara,
Himedzsi (ha már megnyitott újra a vár), Nagaszaki, Beppu, Aszo-vulkán és Kumamoto. Már
ajánlatot is kaptunk a NET Travel utazási irodától. Az osztrák légitársasággal 143.000 Ft odavissza a repülőjegy. Naritáról indulna vissza a gép, mert olcsóbb sinkanszennel visszamenni oda,
mint Ószakából visszarepülni. 14-15 fő jelentkezett az útra. További érdeklődők (MJBT-tagok) is
csatlakozhatnak az úthoz. Ez esetben Petrik Márta Magdolnának kell szólni. Az elszállásolás olcsó
szállodában történne, de még árajánlatokra várunk.
A legközelebbi programunk a szokásos japán napok lesz a Hopp Múzeumban május 31-június
1. között. A követségtől kapunk folyóiratokat, ajándékokat, kiállítási anyagokat. Origami,
kalligráfia, ecsettel írás, anime rajzolás, múzeumpedagógiai foglalkozások, japán öltöztetés,gésafrizura, smink, japán meseolvasás, reiki, kézművesség stb. programok várhatók. A hátsó kert
most tatarozás alatt van, így sajnos a gasztronómia, a harcművészet és a filmvetítés idén
elmarad. Minden más program az előkertben lesz. Dobkoncert, karuta-verseny, haikuírás,haikuverseny és tizenhat tudományos előadás várható még a programok között.
Júliusban lesz a nagycsarnokbeli Japán napok, szeptemberben a Fuji-vacsora, október végén
pedig a Japán Fesztivál. A 80-as évek óta tartjuk ezt a fesztivált a JMBT-vel 4-5 évenként hol az
13

2014. JÚNIUS

112. számegyik, hol a másik országban. Most Magyarország a soros, idelátogat a kinti társaság vezetősége,
kb. 25-30 fő. A japánok október 27-e körül érkeznek, és október 28-án lesz az általunk szervezett
program: elvisszük őket busszal a Gödöllői Királyi Kastélyba, ott megtekinthetik a kastélyt(idegenvezetéssel, Hajnal Krisztina tolmácsolásában). A barokk színházban koncertet szervezünk
japán és magyar művészek előadásában (japán és magyar zene is lesz). A pontos program:dunaújvárosi gyermekkórus, Karosi Júlia jazz énekesnő előadása, Takaku Keidzsiró (tagja az
MJBT-nek és a JMBT-nek is) samiszen és tekerőlant előadása, japán népi dalok füzére Fudzsivara
Sindzsitől és Imai Aitól (zongora és ének). Végezetül az Operett Színház két művésze is fog
énekelni és táncolni herendi mintás ruhákban.
Október 30-án 17 órakor a Néprajzi Múzeumban nyílik az általuk szervezett kiállítás, művészi
kalligráfia, teaceremónia, ikebana és illatélvezet workshopokkal színezve. Az ezt követő
napokban is lesznek workshopok délelőtt és délután, de a végleges program még nem dőlt el.
A gödöllői programok megszervezéséhez kb. 600.000 Ft körüli kiadással számoltunk. Dr. SűdyZoltán segítségével sikerült szponzorokat szereznünk, és ezt az összeget bebiztosítanunk. Egyik
részét a Furukawa cégtől kapjuk. A Furukawa cég igazgatója szívesen tartana előadást is az MJBT
klubnapján. Kérjük, hogy Sági Attila vegye fel vele a kapcsolatot!
Március végén itt járt a JMBT-től Igaja asszony, aki elnök asszonnyal együtt végigjárta a fent
említett helyszíneket, így esett a döntés a Néprajzi Múzeumra. A múzeum ingyen biztosítja az
októberi programok helyszínét.
2009-ben emléktáblát avattunk a Centrál Kávéház emeletén Imaoka Dzsúicsiró emlékére,
2014-ben a második ilyen eseményre kerülne sor. A táblát Tokunaga Jaszumoto professzornakállítanánk, aki hazánkban tanult magyarul, és utána Japánban megalapította az Uralisztikai
Társaságot. A kétnyelvű emléktáblát az ELTE-BTK épületén belül szeretnénk elhelyezni.
HOZZÁSZÓLÁSOK
Petrik Márta Magdolna: Mikor lesz a vásárcsarnokban a Japán napok?
Pápai-Vonderviszt Anna: 2014. július 10-12. között, de ebből csak 11-12-én lesz kinn az MJBT.
Petrik Márta Magdolna: Kell-e a japánokat kísérni, szállást adni?
Vihar Judit: Szállás nem kell, és a programokat is maguk állítják össze. Ha valamire szükségük
lenne, akkor elnök asszony szól a tagságnak. Hozzáteszi, hogy az érdekelődőket szeretettel
várjuk az október 30-ai megnyitón és a 28-ai gödöllői programokon is, melynek gazdasági részét
később a gazdasági titkár ismerteti.
Horváth Ferenc: a JMBT vezetőinek szállás- és étkezési költsége az MJBT-t terheli?
Vihar Judit: Nem, mindent maguknak fizetnek. Mi csak a múzeumot biztosítjuk számukra, amit
ingyenesen megkaptunk. A megnyitó ingyenes lesz, de a workshopokra minimális belépőjeggyel
kell számolni. Amit mi fizetünk, az a gödöllői nap programjai (busz, barokk színház, technikus). Aművészek leutazási költségét is mi fizetjük, de tiszteletdíj nélkül fognak fellépni. Ha marad aszponzori pénzekből valami, akkor azt tiszteletdíjakra fogjuk fordítani.
Berke Károly: Az egyik parlamenti képviselő a közelmúltban előterjesztette, hogy legyen egy
olyan nap, hogy a magyar-japán barátság napja. Lehetőség szerint jó lenne, ha ezt a napot mijelölhetnénk meg. Július 16-át javasolja, mert ezen a napon érkezett hozzánk a császári pár.
14

2014. JÚNIUS

112. szám

Markó Béla: A vezetőség fontolja meg a javaslatot, és lehetőség szerint vegye fel a kapcsolatotaz ötletgazdával! Továbbá javasolja azt is, hogy a tavaly elkészült királyi váró bemutatását isvegyük a gödöllői programok közé.
3. Helyi csoportok, klubok, szakmai tagozatok vezetőinek beszámolói és tervei (ABC
rendben)Helyi csoportokGyőr (Horváth Ferenc)
2013 szeptemberétől havonta egy alkalommal találkozunk a Japán klub keretében a megyei
könyvtárban. A foglalkozásokra többen előre felkészülnek és tartanak egész órás, vagy csak
bevezető kiselőadást, s a többi részt előadással, vetélkedővel én töltöm ki. Az előző években
kialakult érdeklődő közösség mindig örömmel jön, s néha újakkal is találkozhatunk.
A klubtevékenység mellett rendszeres megkeresések is vannak, így az AFS Magyarország
Nemzetközi Csereprogram Alapítvány győri körzete is szervez Japánba győri - Japánból Győrbe
fiatalokat
több
hónapostartózkodással,
segítemmunkájukat.
Április 5-én egyik megnyitója voltam a Zichy Palotában megrendezett japán baba kiállításnak.
Kiegészítés: május 27-én gésákról szóló filmvetítés lesz.
Gyula (Hankó Ferenc)
A gyulai csoport 2014. január óta az MJBT tagja. A MAPON csoport bár sajátos jogállással
kapcsolódik az MJBT-hez, célja megegyezik az MJBT-ével: a japán kultúra terjesztését tűzte ki
célul. 2013 márciusában alakult meg a csoport, de tudni kell, hogy az egyesület alapítója ésalelnöke, Hankó Ferenc már hosszú ideje foglalkozik Japánnal. Az elmúlt időben Gyuláról
készítettek japán nyelvű honlapot, melyen bemutatják a helyi embereket, tehetségeket,
alkotókat. Az egyesület bemutatkozó estjét a gyulai könyvtárban tartották, melyen rengetegérdeklődő jelent meg. A felújított gyulai Vigadót pedig japán esttel nyitották meg. Öt hónap alatthárom nagy programot szerveztek.
Gyula nem testvérvárost, hanem igazi partnervárosi kapcsolatot szeretne kialakítani egy japánvárossal.
A közelmúltban a Csabagyöngye Kulturális Központ megkereste az egyesületet egy japán napötletével. Valószínűleg a közeljövőben közösen megszervezik azt.
Keszthely (Komáromi Gyöngyi)
Az elmúlt évben változások történetek a MJBT keszthelyi bázisának tekinthető Életfa
iskolában. Új igazgató és igazgatóhelyettes került az intézmény élére, akik különösen szívükön
viselik a japán kultúra ápolását az iskolában.
A szülők kezdeményezésére és segítségével emlékszobát avattunk Okuma Nobuko emlékére,aki 2 éve halt meg, neki köszönhetjük az iskolát. Az emlékszoba vendégszobaként is funkcionál
kivételes vendégek részére.
Tanítványaink részt vettek a „Japán Szónokversenyen” is, ahol sikert arattak.

15

2014. JÚNIUS

112. szám

Az áprilisi Cseresznyevirág ünnepünkre négy év után ismét jöttek hozzánk barátaink Japánból,
köztük Karube Hacuko kotoművész is, aki fellépett az iskola hangversenyén Varga Endrefuvolaművésszel.
Elkészült és megjelent M. Komáromi Gyöngyi „Élet-fa Pedagógiai kaland az ezredfordulón”
című könyve, amely többek között emléket állít annak a különleges és mesebeli történetnek,amelynek eredményeként japán adományokból létrejöhetett a keszthelyi Életfa Iskola.
Szekszárd (Balogh Jenő)Én a következővel tudok járulni a Magyar-Japán Baráti Társaság munkájához. Az elmúlt évben
kezdtem kutatni a múlt század kezdetén a harmincas években a régi Japánról és a japáncsászári családról készült fényképek után.
Már több fotót is találtam, de a kutatásnak még nincs vége. Természetesen a fotókat elfogom küldeni.
Továbbá az idén szeptemberben rendezek a Jótékonyság Világnapja alkalmából egy kiállítást afestményeimből Indiában és ha minden sikerül Sydneyben is.
Remélem, ezzel is hozzá tudok járulni a társaság jó hírnevének öregbítéséhez.
Szentendre (Bassa Zoltán)
Jelenleg nincsen tevékenységünk. Segítség lenne, ha valaki elvállalná a csoport vezetői tisztét,
mivel nekem más közéleti elfoglaltságom van és lesz. Sajnos ezzel párhuzamosan a PMK
vezetésében 2012-ben beállt változás is negatív volt, mivel az új vezető nem tűnik
együttműködőnek. Korábban bármilyen japános téma esetén ingyen nyitva állt előttünk az
egyébként nagyrészt parlagon heverő és szerény állapotú egyik kisebb helység.
A csoport vezetőjeként a szentendrei japánkert projektet segítem, erről lesz szó a továbbiakban.
Szolnok (Kovács Mihály)
A 2013-as év során számos japános rendezvényre került sor, melyek a japánokkal kialakított
kapcsolat 30. évfordulója köré épültek. 2013. január-februárban japán hagyományos
művészetéhez kapcsolódó kiállítást nyitottak meg, melynek megnyitóján Dr. Mecsi Beatrixelőadását hallhatta a nagyérdemű. Szintén januárban egy 18 fős japán csoport érkezett Juzavárosából az évforduló megünneplésére, továbbá a juzai paprikatermesztők tavaly hetedik
alkalommal látogattak Szolnokra. 2013 márciusában 19. alkalommal érkezett juzai diákcsoport
Szolnokra (10-20 fős csoport), akik 4-5 napi programon vettek részt. Továbbá tavaly márciusban
nyert két szolnoki szumós, Makai Erika és Sipos János a szumó EB-n.
A tavalyi év során a szolnoki önkormányzati delegáció is kiutazott megünnepelni a 30 éveskapcsolatot. Áprilisban került sor a magyar-japán tapasztalatcserére a szorobanról, melyre
népes japán pedagógussereg érkezett hazánkba. Május 3-án rendezték meg a szolnoki
Szimfonikus Zenekar hangversenyét. Szeptemberben a Duna Fotóklub kiállítása volt látható, ami
az elmúlt 30 év alatt a 26. kiállítás volt. A szolnokiak hagyományosan főként a komolyzenei
fronton működnek együtt a japánokkal, a tavalyi év során a szolnoki Szimfonikus Zenekar és
több kórus együtt adta elő a Carmina Buranát, melyre japán közreműködők is érkeztek. A zenén
kívül a tánc, a pedagógiai kapcsolatok és a nyelvtanfolyam is kiemelkedő együttműködési
területnek számít.
16

2014. JÚNIUS

112. szám

2014-ben újra Szolnokon járt a „paprika delegáció”, akik a jövőben mangalicával isszeretnének foglalkozni. Idén márciusban érkezett a 20. diákcsoport, valamint Kovács Mihály
tartott előadást a szolnokiaknak a hanamiról. Április 28-án Fudzsimura zongoraestjét szervezték
meg, május 26-án pedig a Musica Yokohama japán fuvolazenekar érkezik Szolnokra. Idén
novemberben ukijo-e kiállítás nyílik a városban.

Szombathely (Schmitt Csilla)
2013-ban is sikerült több programot megszervezni városunkban.
Április 10-30. között „Legyezők és babák Japánból” címmel rendeztünk egyedülálló kiállítást a
Gyermekek Házában. Tóth-Vásárhelyi Réka babái, és Schmitt Csilla legyezői mellé a Japán
Alapítvány játékait és kalligráfia szettjeit is sikerült kikölcsönöznünk, így interaktív kiállítás jöttlétre.
Április 22-én a Weöres Sándor óvoda felkérésére a „Föld Napja” elnevezésű programjukatszínesítettük japános elemekkel.
Augusztusban a Hani Alapítvány segítségével Magyarországra látogató japán kórust láttuk
vendégül városunkban. Bízunk benne, hozzánk hasonlóan jól érezték magukat és máskor is leszalkalmunk fogadni őket.
Szeptember 28-án tartottuk az 5. Japán napot, melynek költségei sajnos igen megterhelték
egyesületünket, de szerencsére az Önkormányzat és a Japán Alapítvány támogatása fedezetet
nyújtott. A programot a Nadeshikokai tagjai színesítették, hálásak vagyunk segítségükért. Ezúton
is köszönjük az előadók részvételét, akik díjazás nélkül vállalják minden évben a részvételt.
Az év végére sikerült alapító okiratunkat módosítani, így szervezetünk közhasznú státuszamegmaradt.
Az idei évre is több programot tervezünk.
Május 19-én nyitjuk meg a gyermekrajz csereprogram keretén belül Aicsiból érkezett rajzok
kiállítását.
Nyáron a Kámoni Arborétum felkérésére ismét kiállítást szervezünk, a konkrét téma mégegyeztetés alatt. (kimonó/legyező/fotó?)
Az idei Japán napra október 4-én kerül sor, amelyre ezúton is szeretettel meghívunk mindenérdeklődőt. Szeretnénk megragadni az alkalmat és segítséget kérni programunk megújításához.
Populáris témákra várunk javaslatokat, ötleteket, mivel szeretnénk a hagyományos programok
mellett újdonságokat is bemutatni.
Természetesen igény esetén, kiállításainkkal mi is szívesen segítjük más csoportok munkáját.

Tagozatok
Haiku Tagozat (Vihar Judit)
2014-ben szerveztük meg az első Magyar haikunapot, mely óriási sikerrel zárult. Ezen kívül
számos haikuversenyt is szervezett a tagozat. Továbbá minden évszakban a Hopp Múzeumban
volt találkozó, melyhez a jövőben is bárki csatlakozhat.

17

2014. JÚNIUS

112. szám

Ikebana Tagozat (Hajnal Krisztina)
Hajnal Krisztina vagyok, 2013-ban végeztem a Károli Gáspár Egyetem japanológia
mesterszakán, jelenleg japán tolmácsként dolgozom. A tavalyi év ősze óta segítem a baráti
társaság munkáját, a legutóbbi vezetőségi ülésen lettem vezetőségi tag. Az ikebanát három évigtanultam Kouke Ajukótól, aki Sinonome néven az Óhara iskola mestere, és három évig tartottórákat Magyarországon, Budapesten és Székesfehérvárott. Hazaköltözése után már csak egyszer
volt módom japán oktatótól tanulni, amikor Japánban tartózkodásom alatt részt vettem egy
rövid, cserediákok számára tartott kurzuson.
Tevékenységek: 100 ezer költő a változásért (Gödör Klub, 2013. szept. 28), haiku felolvasás ikebanávalösszekötve
 Távol van-e a Távol-Kelet? (Hagyományok háza, 2013. nov. 9.) ikebana workshop gyerekeknek
 Ikebana óra (Momiji nyelviskola, 2013. dec. 4.)
Tervezett tevékenységek: Vállalati születésnap (Ibiden Hungary Kft., 2014. máj. 28.), ikebana előadás és bemutató
 Japán napok (Hopp Ferenc Múzeum, 2014. máj. 30-jún. 1.), ikebana előadás és bemutató
 Kreatív nap (A Magyar Anime Társasság rendezvénye, valamikor szeptemberben, pontosidőpont és helyszín ismeretlen), ikebana előadás és bemutató
 Reményeim szerint ezen események köre további előadásokkal és bemutatókkal bővül majd.
Japánkert Tagozat (Dani Zoltán)
Három éve – 2010-ben – kezdődött meg a Japánkert Magyarország Projekt előkészítése erőscsapatmunkával és a Kouki-ryu Kyoto Niwatsune Japán kertcég támogatásával. Alapos
felkészültség, kidolgozott, részletes terv áll készen a jól szervezett kezdésre.
2013. szeptember 9-én aláírásra került a területhasználatról szóló megállapodás a Japánkert
Magyarország Egyesület (www.japanesegarden.hu) és Szentendre város önkormányzata között.
A japánkert Budapest szomszédságában, a történelmi múltra visszatekintő művészváros,Szentendre belvárosában kap helyet.
A munka és a szükséges anyagok szállítása 2013. október 1-jén az önkéntesek és a támogatók
segítségével megkezdődött. A terepet megtisztítottuk a földmunka-gépek számára. Majd
elkezdődött a föld behordása, ezzel utat is építve a munkagépek bejutásához.
2014. július 15-ig befejeződik az anyagok szállítása:- Földszállítás 2014. március 1-ig,- Kövek, sziklák 2014. július 1-ig,- Faanyagok, gránit kiegészítők, bambusz anyagok, vízrendszer hozzávalók, növények 2014. július
15-ig.
2014. április 5-e és július 10-e közt a Japánkert Magyarország Egyesület előkészületi tervei:- Helyszín kialakítása a japánkert építése és az épület építése számára
18

2014. JÚNIUS

112. szám- Kouki-ryu Kyoto Niwatsune kertcég együttműködésének megszervezése az építéshez és azépítés megindítása.
Elkezdtünk szponzorokat is keresni, egyelőre szerény eredményekkel jártunk. A továbbiakról
ősszel tudunk beszámolni.
A három év előkészítő munka alatt sok barátra, önkéntesre és támogatóra tettünk szert,
magyar és japán oldalon egyaránt, amely segített abban, hogy elinduljunk és haladjunk. Minden
nap dolgozunk rajta, hogy forrásainkat megteremtsük, és egy színvonalas és eredményes kertet,
kertműhelyt, kulturális találkozóhelyet építsünk.
Terveink megvalósítása érdekében a Japánkert Magyarország Egyesület (2000 Szentendre Rét u.
2.) bármilyen felajánlást, támogatást, vagy nagylelkű pénzügyi segítséget nagy köszönettel fogad.
(Bankszámlaszám: HU62 1160 0006 0000 0000 64560849)
Japán öltöztetés Tagozat (Csalló Edina)
A Japán öltöztetés tagozat az elmúlt egy évben is sikeres programokat tud maga mögött, még
külföldre, a kassai Japán napokra is eljutott. Ezen kívül a Corinthia Hotelben, az ELTE Bölcsész
Napokon és több más eseményen is bemutatkozhatott, és ismertette a japán öltözködés
kultúráját.
Az elmúlt évben csatlakozott a tagozathoz Csomai Zsuzsanna, aki javasolja, hogy a társaság
jukatáit magánszemélyek és szervezetek számára az MJBT kölcsönözze ki egy adott kölcsönzési
díjért cserébe. Csalló Edina kéri a vezetőségtől, hogy fontolják meg a javaslatot.

Origami Tagozat (Villányiné Simén Mariann)
A Magyar Origami Kör tavaly ünnepelte alapításának 25. évfordulóját, melynek alkalmából
Pécsett rendezett origami találkozón Kavaszaki úr volt a díszvendég Japánból. Sági Juditék „Azorigami csodája” címmel elindítottak egy origami vándorkiállítást is, mely eljutott Szabadkára is.
Több nagy rendezvényen is részt vett a tagozat, beleértve a Hagyományok Házában rendezetteseményen és az Allée bevásárlóközpont programjain. Tavaly karácsonykor a Nagytétényi
Kastélymúzeumban állították fel origami karácsonyfájukat, továbbá karácsonyi origami
workshoppal várták az érdeklődőket.
Az Origami világnapok alkalmából street arttal próbáltak a nagyközönség elé kerülni, a
Nyugati téri felüljáró oszlopait, valamint a pécsi buszokat is origamival díszítették. Az idei
nemzetközi találkozóra Mezőberényben kerül majd sor.

Reiki Tagozat (Petrik Márta Magdolna)
A Reiki tagozat továbbra is minden japán rendezvényen részt vesz ingyen reiki kezelésekkel. A
vidéki rendezvények és a szentendrei japánkert számára ezúton is felajánlják önkéntes
munkájukat.

19

2014. JÚNIUS

112. szám

4. A gazdasági titkár beszámolója a 2013/14-es időszakról
Menyhárt István gazdasági titkár ismerteti, hogy az MJBT az elmúlt években kb. 2 millió
forinttal gazdálkodott. A 2013-as évet 2,3 millió forinttal indítottuk, és év végén 2,16 millió
forinttal zártunk. A pénzünk fele le van kötve, így csak a másik felével, évi kb. 6-900 ezer Ft-tal
gazdálkodunk.
A fő bevételünk a tagdíj, melynek összege diákoknak és nyugdíjasoknak évi 2.000 Ft, aktív
dolgozóknak pedig 4.000 Ft. A fizetési morál az utóbbi egy-két évben némileg javult, 50%-ról
60%-ra emelkedett. Most már nem csak hagyományos úton, papíron lehet a társaságba belépni,hanem online formanyomtatvány kitöltésével is. Újdonság, hogy az új honlapunkról már lehet
PayPalon keresztül is tagdíjat fizetni. A gazdasági titkár három csoportot emelt ki, akikösszegyűjtve fizetik be a tagdíjaikat, és megköszöni nekik a késedelem nélküli befizetést: apécsiek, a keszthelyiek és a reiki tagozat.
A tagdíjon kívül bevételi forrásunk még a banki kamat. A tavalyi év során bankot váltottunk ajobb kamat érdekében, de sajnos a bankváltás megtörténtére a CIB banknál változások
következtek be, melynek hatására a kamatok lecsökkentek. A bankváltás után 2-3 % között
mozogtak az éves kamatlábak negyedéves lekötések esetén. Emiatt 2013-ban nem sikerült a
kamatokból lényegesen több bevételhez jutnunk, mint korábban.
Harmadik bevételi forrásunk a pályázatok. 2013-ban két pályázatot is beadtunk a Civil
Alaphoz, ahonnan korábban 300.000 Ft-ot is kaptunk, de sajnos most forráshiányra hivatkozva
elutasították pályázatunkat.
Az adó 1%-ából 2013-ban 170.000 Ft-os bevételünk származott. Ezúton is köszönjük szépen atagságnak!
Reklámbevételek és szponzori támogatások még nem igazán vannak, próbálkozásaink
ellenére nem igazán sikerült a gyakorlatot meghonosítanunk. Egy alkalommal a Nissan Hovány
fizetett nekünk egy autó kiállításáért a Fővám téri Japán napokon.
Egy új bevételi forrással gazdagodtunk 2013-ban: elindítottuk a japán nyelvtanfolyamunkat, s
így a tandíj (20.000 Ft/fő) egy része is az MJBT-hez kerül.
Kiadásaink különösebben nem változtak, a mindenkor szokásos működésre és
rendezvényeinkre költöttünk. Mindenhol megpróbáltunk spórolni, a telefonos előfizetési
csomagváltásnak köszönhetően 15.000 Ft költségmegtakarítás várható ebben az évben. Más
frontokon is próbáljuk a költségeinket csökkenteni: próbáljuk átszoktatni a tagságot a bankiátutalással történő tagdíjfizetésre és a Kizuna elektronikus olvasására. Szerencsére
negyedévente 10-30 ezer forintot tudunk megtakarítani az áttérőknek köszönhetően. A
könyvelésre évi 150.000 Ft-ot fizetünk, ami nem túl kevés az általunk mozgatott összegekhez
képest, bár speciális könyvelést igénylő társaság vagyunk. Idén sikerült elérni, hogy a könyvelési
díjat nem emelik.
2014-ben igyekszünk javítani az eredményeinken.
20

2014. JÚNIUS

112. szám

5. Az Ellenőrző Bizottság jelentése
Markó Béla ismerteti az Ellenőrző Bizottság tagjait: Markó Béla, Horváth Ferenc és
Schwerlichovszky László.
Markó Béla, mint a Magyar-Japán Baráti Társaság Ellenőrző Bizottságának elnöke, tájékoztatjaa Közgyűlést, hogy az Ellenőrző Bizottság elvégezte az MJBT Alapszabályában meghatározott,szokásos munkáját. Az Ellenőrző Bizottság nevében jelenti a Közgyűlésnek, hogy az MJBT
gazdasági vezetése részéről bemutatott számlák, bizonylatok, egyéb dokumentumok
szúrópróbaszerű átvizsgálása során a Magyar-Japán Baráti Társaság gazdálkodását alapvetően
rendben találták.
Az Ellenőrző Bizottság két kiegészítést tesz:
1. Megfontolásra javasolja, hogy a gazdasági titkárnak a jövőben munkáját ne önkéntes
alapon kelljen ellátnia, hanem lehetőleg a nagy felelősségért cserébe díjazásban részesüljön.
2. Az ellenőrző tevékenység három kulcsszavát emeli ki: szabályszerűség, ésszerűség,célszerűség. A jövőben nem csak az első, hanem az utóbbi kettő prezentálását is kérik aközgyűléseken a gazdasági titkártól. Pontosabban azt, hogy kiderüljön mindenki számára, hogy
milyen bevételekből milyen kiadások fedezésével milyen eredményeket sikerült elérnünk.
A Közgyűlés a gazdasági beszámolót egyhangúlag, ellenszavazat nélkül elfogadja.
6. A gazdasági titkár 2014/15-ös időszakra szóló tervei
Menyhárt István beszámol róla, hogy 2014-re már négy pályázatot nyújtottunk be: egyet a
Civil Alaphoz, melyet elutasítottak, kettőt az ún. „Hungarikum pályázatra”, melyeket szintén
elutasítottak. A negyediket a Terézvárosi önkormányzathoz adtuk be. Ez még elbírálás alatt van.
Valószínűleg idén is megpróbálunk pályázni a Japán Alapítványnál, bár sajnos eddig még nem
jártunk sikerrel. Új bevételi forrásként számolunk a korábban említett szponzorokkal, akiknek afelajánlásaikból fedezzük az októberi Japán Fesztivál programjait. Várhatóan idén több
kamatbevétellel is számolhatunk, mint tavaly.
A tagdíjakat nem tervezzük megemelni, inkább szeretnénk megtartani (esetleg javítani) a
tavalyi fizetési morált. 2014-ben is hasonlóan fogunk gazdálkodni, mint a korábbi években.

HOZZÁSZÓLÁSOK
Petrik Márta Magdolna: Miért nem fektetünk állampapírokba és kötvényekbe a pénzünket?
Esetleg egy autó nyereménybetétkönyv is elképzelhető lenne. Továbbá az ingyenes reiki
tevékenységeink kapcsán érdemes lenne megfontolni a közhasznúságot.
Markó Béla: A közhasznúság évek óta előforduló felvetés, a korábbi években mindig úgy találtuk,
hogy a társaság számára nem célszerű közhasznúvá válni. Javasolja a vezetőségnek, hogy ismét
megvizsgálja a közhasznúság kérdését.
21

2014. JÚNIUS

112. szám

Továbbá kifejti, hogy a felelős gazdálkodás fogalmába nem fér bele az értékpapírokba éskötvényekbe történő befektetés. Ennek ellenére javasolja, hogy a vezetőség egy kompetensszakértő bevonásával gondolja át a kötvények ügyét, hogy végérvényesen lezárhassuk azt.
Menyhárt István: 2014-től 6% feletti kamattal sikerült lekötnünk a pénzünk, ami azt jelenti, hogykb. 30-50 ezer forint kamatnyereséggel számolhatunk, ami a banki költségeket ellentételezi.
Borsányi Klára: Hány tagunk van jelenleg?
Menyhárt István: 6-700 körülire tehető a tagok száma, bár nehéz meghatározni, hogy kit
tekintünk tagnak a be nem fizetések miatt.
Borsányi Klára: Javasolja, hogy szólítsuk fel őket a fizetésre.
Menyhárt István: a Japán Fesztivál gödöllői programján 120 férőhely áll rendelkezésre, melynek
csupán a felét fogja megtölteni a vezetőség. A maradék 60 helyre jegyeket lehet igényelni:
kedvezményesen 1.000 Ft lesz tagoknak, és 2.000 Ft külsősöknek. A továbbiakban a programról
hírlevélben és e-mailben értesítjük a tagokat.
Markó Béla: Az Ellenőrző Bizottság értelmezésében nem lehet tagnak tekinteni azt, aki nem fizet
tagdíjat. A fizetési határidő jelenleg az adott év utolsó napja. Ezért minden olyan tagot, aki
befizeti az előző év december 31-éig a tagdíját, a következő évben is tagnak minősítünk. Ennél
nagyobb engedményt nem tartanának jónak, ezért a jelenlegi taglista áttekintését kéri avezetőségtől.
7. Adó 1%-áról szóló jutalomkönyvek kiosztása
8. Tombola
Markó Béla megállapítja, hogy a közgyűlés rendben lezajlott, és berekeszti.

22

2014. JÚNIUS

112. szám

Fotó: Borsányi Klára

Haiku rovat
A Károli Egyetem haikuversenyének eredményei:
Klasszikus haiku
I. helyezett

II. helyezett

Schaff Mária

Molnár Lilla

Szabó Noémi AnnaŐszi erdő, ó!
ezerféle falevél –színes a világ!

Tavaszi virág
olyan mint a szerelem:
hamar elmúlik

Tavaszi széllel
csendesen nyíló virág
illatok hava

III. helyezett
Polgári ÁdámTóth Armilla

Egy fehér farkas
vonyítva téli éjben
őrzi a holdatŐszapó dalol
vörös levelek hullnak
sírást hallani

Modern haiku
I. helyezett
Székely Melinda

II. helyezett
Czifra Cseperke Csenge

III. helyezett
Molnár Alexa

Vörös színcsepeg az égből –elhagytál

Hajnal színei
dacos léptek hangja
szerelmes kacaj

Szerelem szálldos
Mint apró virágszirmok
Szívembe belép

23

2014. JÚNIUS

112. szám

Tanka különdíj
Turéni Noémi
Közeli barát
hová tűntél mellőlem
szívem elhervadt
hiába öleltél átgyűrűd elejti ujjam
A május 31-i Japán Napok haikuversenyének eredményei, a téma a madárdal volt:
Knitlhoffer András
Fütyfürütty mondja
a hóolvadás dala:legyen minden zöld!
Kaba Ariel
Béka meg a tó –Basó! danolsz, mint a madár
ablakom alatt.
Jamniczky Melinda
Verébcsata szólt,
dalban meg a viadal
hölgyért harcoltak.

Fotó: Borsányi Klára

24

2014. JÚNIUS

112. szám

ReceptOnigiri – Borsányi Klára
Naomi Morijama és William Doyle: A japán nők titkai (Az örök fiatalság és karcsúság
receptje) című könyvében olvastam az onigiriről vagy omuszubiról - ahogy a japánok hívják,
magyarul a rizslabdácskákról.
Először a Buddhista Főiskola nyári japán nyelvi táborában ettem kb. 3 évvel ezelőtt,nagyon finomnak és laktatónak találtam. Egyszerűbb elkészíteni, mint a szusit, ezért gondoltam,
hogy megosztom most ezt a receptet Önökkel.
Egy kis nyelvi bevezetés az elejére, így közvetlenebbül lehet szemlélni a sima, fehér
gombóckákat.
Nigiri annyit tesz, mint „megfog, megmarkol, kézbe vesz”, az „o” pedig egy számunkra
szokatlan képző, amely a képzett főnevet szebbé avagy – a beszélő szándéka szerint –tiszteletreméltóbbá teszi. Az onigiri szó körülbelül úgy fordítható, hogy „szívünknek kedves,
nagyra értékelt, megfogható”. Ha európai párhuzamot akarunk, a klasszikus értelemben vettmindennapi kenyerünk egyáltalán nem áll messze tőle.
Hozzávalók:- 1,5 bögre szusi-rizs, (kerek szemű, speciális japán rizs)- 3 bögre víz- só- 1 konzerv tonhal- 1 evőkanál majonéz- 1 norilap (alga)- umebosi-szilva
Elkészítése:
1. A rizst nagyon alaposan átmossuk úgy, hogy a végén a ráöntött víz tiszta maradjon, ne legyenátlátszatlan-opálos. Mikor ez kész, lecsöpögtetjük és fél órát állni hagyjuk. Ez alatt nedvességet
szív magába és „pihen” egy kicsit. Ezután feltesszük főni hideg vízbe és nagy lángon felforraljuk.
Mikor felforr, levesszük a lángot, s takarékon lefedjük (jól záródó tetejű edény kell) és kb. 12-15
percig főzzük. Ha kész, lehúzzuk a gázról, levesszük a fedőt és leborítjuk 10 percre tiszta
konyharuhával.
(Egyszerűbb, ha van rizsfőző edényünk!)2. Összekeverjük a tölteléket.
3. Alaposan megmossuk a kezünket, s a vizes tenyerünket (mindkettőt) besózzuk. (Nem a rizst,
hanem a kezünket!)25

2014. JÚNIUS

112. szám

4. Kiveszünk egy adag langyos rizst (fóliára is tehetjük) kis mélyedést fúrunk bele, beleteszünk
egy kis adag halas tölteléket – vagy tehetünk bele pl.1-1 umeboshi szilvát is.
5. Formázhatjuk háromszög alakúra/gombócra/hengerre/korongra/kockára, stb.
6. További variáció a pirított szezámmagba forgatás.
7. A végén beburkolhatjuk algalappal. Ennek a gyakorlati jelentősége – a remek ízén túl – az,hogy így kevésbé lesz maszatos a kezünk.
Japánban ez a hagyományos szendvics, tízóraira, uzsonnára, de akár kirándulásra is tökéletes.
Itadakimasz – Jó étvágyat!
Aki teheti, nézze meg az Internetet. Csak egy szót kell leírni a Google keresőjébe: „Onigiri” – s miszem, szájnak ingere… rengeteg receptet, ötletet találhat.

26

2014. JÚNIUS

112. szám

Olvasnivaló
Murakami Haruki: Eltűnt a kék(Orsó Gergely fordítása)
Épp vasaltam, amikor egyszer csak eltűnt a kék. Először csak foltokban halványult el, majd
teljesen köddé vált, pont úgy, mint amikor egy készülékből kifogy az elem. Vagy mintha azelőadás kellős közepén a karmester – talán mert elment a kedve az egésztől – hirtelen
abbahagyta volna a vezénylést. Több hangszerből – mintha a fájó búcsút akarná elodázni – méga melódia elenyészése után is jön egy-egy hang, de végül ezek is elhalnak, nyugtalanító csendet
hagyva maguk után. Na, éppen ilyen volt.
Egy narancs és kék csíkos inget vasaltam éppen, úgyhogy rögtön észrevettem, hogy eltűnt akék. Először arra gondoltam – mint a helyemben bárki – hogy biztos a szememmel van valami.
Mereven végig egy pontot bámultam, ezért ideiglenesen összezavarodhatott a látásom. Miután
kikapcsoltam a vasalót, fogtam az inget, és átmentem vele egy világosabb szobába. Ledobtam
magam a kanapéra, behunytam szemem és nagyokat sóhajtottam, majd kinyitottam a szemem
és még egyszer jó alaposan megvizsgáltam az ingemet. Csakhogy az eredmény ugyanaz maradt.
Nyoma sem volt a kéknek. Kezemben egy narancs és fehér csíkos inget tartottam. Mintha
bunkósbottal kiverték volna még az emlékét is belőlük, az egykor kék részek nyom nélkül
kifehéredtek.
Sóbálvánnyá meredve hosszú ideig bámultam az inget, de akárhogy néztem is, eltűnt a kék.
Benéztem hát a hálószobaszekrénybe. Ott több kék ruhát is tartottam. Kék ingeket, kék
nyakkendőket, kék öltönyöket, ilyesmiket. Régóta szerettem a kék ruhákat – világos éssötétkékeket egyaránt – és ismerőseim szerint nagyon is jól áll nekem ez a szín. Csakhogy ott is
teljesen eltűnt a kék: Teljesen kifehéredett az ingem, a nyakkendőm és az öltönyöm.
Bekukkantottam a fiókba is. Kék pólókat, kék zoknikat, kék pulóvereket és kék sálakat kellett
volna ott találnom. Csakhogy itt is ugyanaz történt. Úgy hevertek ott, mintha valami ismeretlen
fickó csontjai lennének.
Ezután átmentem a dolgozószobámba és előkerestem a fiókból a hawaii nyaralásról készült
fotóalbumot. Tele volt olyan fürdőruhás képekkel, amin a barátnőmmel a tengerparton
sütkérezünk. Fehér part, tenger, pálmafák. Kettesben voltunk ott nyaralni. A tenger kékjének
azonban nyoma sem volt már. Napszemüvegben mosolyogva koktélos poharat tartunkkezünkben, míg szibériai jégmezőket idéző végtelen fehér pusztaság csillog vakítóan mögöttünk.
A fenébe is, tényleg eltűnt a kék!
Arról viszont már halvány gőzöm se volt, hogy mi a fenét csináljak. Egyes-egyedül voltam.
Mindennek a tetejébe 1999 szilveszter estéje van. Ilyenkor mindenki az ezredfordulóra készül.
Szerte a világon mindenki kivétel nélkül szórakozni indul. Na olyan fickó jó eséllyel nincs még egy,
aki egyedül inget vasal otthon. Ugyanis nemrég szétmentünk a barátnőmmel, ezért nagyon el
voltam kenődve, úgyhogy semmi kedvem sem volt bulizni. Ugyan mi változik meg csak attól,
27

2014. JÚNIUS

112. szám

hogy kétezret írunk? Hát nem csak egy dátumváltozás? Lapozunk egyet a naptárban, és kész.
Nem mintha ezzel bármi is megváltozna a világban. Micsoda marhaság!
Úgyhogy bezárkóztam a lakásomba, és jobb híján ingvasalással mulattam az időt. Aztán megeltűnt a kék.
Jó pár barátomnak próbáltam telefonálni, hátha valaki tud valamit erről az érthetetlen
jelenségről, de senkit sem tudtam elérni. Mit volt mit tenni, végül is felhívtam a barátnőmet. A
telefont ismeretlen férfi vette fel. A háttérből a dübörgő rockzenével versenyre kelő, nem
kevésbé hangos társalgás zsivaja hallatszott. Úgy tűnik, volt barátnőm lakásán épp hatalmas buli
indul be. Hangos szóval a telefonhoz kértem őt.
– Bocs, amiért pont ilyenkor zavarlak, de meg kéne, hogy nézz nekem valamit. – mondtam –Véletlenül nem tűnt el nálad is a kék?
– Milyen kék? – kérdezte kicsit ellenségesen.
A színről van szó. – tettem hozzá magyarázatképp. – Amilyen az ég, vagy a tenger. Tudod, éppinget vasaltam, amikor a kék egyszer csak, hipp-hopp eltűnt! Sőt, az egész lakásban semmilyen
kék színű dolog sem maradt, úgyhogy nem az inggel van a baj. Csak ugye azt nem tudom, hogy
vajon ez egyedül nálam történt-e. Úgyhogy tudni akartam, nálad mi a helyzet. Van ott még kék
vagy nincs?
– És csak ezért felhívtál?
– Aha. – válaszoltam– Te most szórakozol velem? – kérdezte. – Gondolkozz már egy kicsit! Ma van az ezredforduló!
Egyszer az életben van csak ilyen alkalom! Szóval mindenki igyekszik jól érezni magát, nem?
Idehallgass! Te is hallod ugye, milyen jól szórakozik mindenki? És mégis képes vagy direkt
idetelefonálni, és traktálni engem itt mindenféle hülyeséggel, kékről meg vasalóról. Mi az, hogy
hipp-hopp eltűnt a kék? Miért kellett ezzel pont engem felhívnod? Miért kell totál elrontanod
más szórakozását?
Azzal lecsapta a telefont.
Kabátot húztam és kimentem a lakásból. A csípős hideg ellenére jó kis téli este volt, egy felhő
sincs az égen. Az óra fél tizenkettőt mutatott. Azonnal a Blue Line metróvonal egyik állomása
felé indultam. Ez a vonal ugyanis teljesen kék színű volt. Kék kocsik, kék a jegy, kék az
alkalmazottak ruhája, még a falak is kékek. Ezt azzal indokolták, hogy így talán nem tévednek el
az utasok ebben a valóságos labirintusban, amit tokiói metróhálózatnak hívunk. Persze attól
még az utasok ugyanúgy eltévednek. Csakhogy ez a Blue Line most teljesen kifehéredett. Fehér
alagutakban suhanó fehér metrókocsik, és fehér jegyeket árusító fehér egyenruhás pénztárosok.
Az egészről egy régi, a sztálingrádi csatáról szóló fekete-fehér dokumentum jutott az eszembe.
– A kék színt meg ugyan mi lelte? – kérdeztem egy fehérruhás szerelőtől, aki a pénztár
közelében álló automata javításával bíbelődött. – Mi a csoda történt a kékkel?
– A politika dolgában ne engem kérdezzen. Én kérem, csak egyszerű alkalmazott vagyok itt. –mondta gyorsan a szerelő.
28

2014. JÚNIUS

112. szám– Tehát a politika tehet erről? – kérdeztem. – Politikai okból tűnt el a kék?
– Mondom, engem aztán ne kérdezzen a politikáról. – mondta a szerelő, azzal lekapta fehér
sapkáját, és idegesen a földhöz vágta.
– Kérem, mégis mit akar maga tőlem? Én aztán nem tudok semmit. Valami rangosabb személyt
kérdezzen meg. Kérdezze meg a Központi Terminált. Én kérem sem a kékről, sem semmi
ilyesmiről nem tudok. Mondtam már, én csak megcsinálom, amit mondanak nekem.
Annyiban hagytam a dolgot, és elhatároztam, hogy máshol fogok a kék után kutatni. Ha lenne
mondjuk egy Picasso-albumom, felüthetném a festő kék korszakáról szóló résznél. Persze,
szilveszter éjszaka nyilván nincs nyitva egy könyvesbolt se. Vagy akár jó lenne keresni egy
amerikai, vagy francia zászlót. Akkor biztos kiderülne, hogy a világon van-e még valahol kék. De
vajon Tokióban mégis hol találhatnék ilyen zászlókat?
Az óra háromnegyed tizenkettőt mutatott. Ahogy a mutatót néztem, egyre nyugtalanabb
lettem. Rajtam kívül – úgy tűnik – senkit sem érdekel, hogy csak úgy eltűnik a kék; ki tudja,
milyen szörnyűség történhet még, ha így jön el az új évezred?
A hitelkártyámmal egy nyilvános telefonról felhívtam a Miniszterelnöki HivatalKözönségszolgálati Irodáját, és kértem a miniszterelnököt. Persze szó sem volt arról, hogytényleg a miniszterelnök jött volna a telefonhoz. A NEC cég új számítógépes rendszeréről voltszó, amellyel a lakosság kérdéseire és panaszaira egyesével válaszolt a ”miniszterelnök”. Agéphang pont olyan volt, mint a miniszterelnök hangja.
– A kék igazán szemet gyönyörködtető szín, Okada úr – mondta csendesen a miniszterelnök.
Tudja, az egyik kedvenc versem is így szól:„A fehér hattyú
ég és tenger kékje közt
magányosan sodródik”– Hát micsoda gyönyörű vers ez, nem igaz, Okada úr?
– Hé, miniszterelnököm, eltűnt a kék! – kiabáltam mérgesen a telefonba.
– Aminek formája van, az egyszer bizonyosan eltűnik majd, Okada úr. – intett óva aminiszterelnök. – Ez a történelem rendje, Okada úr. Akár tetszik akár nem, változnak az idők. A
kőolaj is eltűnik. Az uránium is eltűnik. A kommunizmus is eltűnik. Az ózonréteg is, a huszadik
század is, John Lennon is, Isten is, mind is eltűnik egyszer. A swing-jazz, a bakelitlemezek és ariksa is eltűnik majd. Miért pont a kék szín ne tűnhetne el, Okada úr? Tessék a dolog jó oldalát
nézni! Ha egyvalami eltűnik, a helyére valami új dolog jöhet, nem igaz? A dolog így gazdaságos,sőt, éppen ez a gazdaság lényege, Okada úr.
Egy kukkot sem értve mindebből, ki tudja meddig sétáltam az utcákon. Aztán egyszer csakéjfélt ütött az óra. Egyszerre mindenhonnan üdvrivalgás hallatszott: az emberek énekeltek,
dobálóztak, ölelkeztek, vagy épp pezsgőt bontottak. Eljött hát az új évezred. Azzal, hogy a kékeltűnt, senki sem törődött.
– De a kék már nincs többé. – suttogtam. – És azt a kéket, azt én igazán szerettem.
29

2014. JÚNIUS

112. szám

Szponzori oldal
A Furukawa Electric volt az első japán befektető Magyarországon – éppen 30 éve
Egy cég, ahol a japánok alapossága, rendszerezett gondolkodása és a magyarok kreativitása jól
kiegészítik egymást
Éppen 30 évvel ezelőtt a Furukawa Electric alapította meg Magyarországon az első japánmagyar vegyesvállalatot a Polifoam-ot. Ennek megünneplésére 2014. május 20-án a japánvállalatcsoport csúcsvezetői érkeznek Budapestre. A kapcsolatból jelenleg két cég prosperál: aminőségi és időtálló polietilén habalapú termékeket gyártó Polifoam, és a kutatás-fejlesztéssel
foglalkozó Furukawa Electric Technológiai Intézet Kft., a FETI. A japán tulajdonos 2012-13-ban
mindkét vállalkozásba jelentős tőkét fektetett be, így a mostani jubileumi látogatás egyben új
gyár- illetve irodaház avató is.
A Furukawa Electric volt tehát az első, de jelenleg már 134 japán cég van jelen
Magyarországon. Ám ebből mindössze kettőnél alakult ki együttműködés a kutatás-fejlesztés
területén. Mi lehet vajon az FETI sikerének kulcsa? – kérdeztük Besztercey Gyula ügyvezetőt.
Címszavakban: a folyamatos készség a megújulásra és az alkalmazkodásra; és az emberi
kapcsolatok, a bizalom. Továbbá a legfontosabb előnyük, hogy a japánok alapossága,rendszerezett gondolkodása és a magyarok kreativitása jól kiegészítik egymást. Az eredmények
érdekében persze naponta meg kell küzdeniük nem csak a nyelvi különbségekből adódó
kommunikációs gondokkal, hanem a kis- és nagyvállalati kultúra ütköztetésével is. A
végeredmény azonban kézzel fogható: a lassú, de biztos növekedés és a tartós együttműködés.
A Furukawa Electric Csoport folyamatosan különböző technológiák, anyagok és termékek
kifejlesztésén dolgozott és dolgozik, melyeket a következő négy nagy területen kívánnak
hasznosítani: az energia megtakarítás, a környezetvédő anyagok, az új ötvözetek, valamint
optikai és vezeték nélküli távközlési rendszerek, megoldások. A deklarált cél „egy kényelmesenélhető társadalom megvalósítása”. Ennek érdekében a japán óriás vállalat a 2015-ös középtávú
irányítási tervében a következő dolgok fejlesztését határozta el: zöldenergiával hajtott járművek
fejlesztésének támogatása; okoshálózat (smart grid) infrastruktúra kialakítása és nagy kapacitású
távközlési infrastruktúra kiépítése.
„A jobb anyagok és technológiák kidolgozása érdekében át kell szervezni és integrálni kell acégen belüli lehetőségeket” – szögezte le Hisaharu Yanagawa a vállalatcsoport kutatásfejlesztését irányító igazgató. Miután az USA-ban és Ázsiában is vannak már kutató
laboratóriumaik, igyekeznek globálissá tenni a kutatási és fejlesztési projektjeiket. S ebbe a nagy
„családba” illeszkedik az egyetlen európai: a magyar mérnökökből álló, budapesti csapat. (Lásd 1.
melléklet, „One Furukawa 2015”)
A FETI, amit 1991-ben jegyeztek be a cégbíróságon, 100 százalékban a Furukawa Electric
tulajdonában van, de kizárólag magyar munkatársakból áll. (Lásd 2. melléklet, „Hogyankezdődött?”) Az eredeti létszám az évek alatt a többszörösére nőtt, jelenleg több mint harminc
fő, akiknek a fele rendelkezik tudományos fokozattal. A főállású munkatársak mellett
rendszeresen foglalkoztatnak egy-egy témához felkért szakértőket, és dolgoznak együtt302014. JÚNIUS

112. szám

egyetemekkel. A kompozit szigetelők fejlesztése, amivel a japán-magyar kapcsolat indult, márévekkel ezelőtt befejeződött, és egy időközben kivált japán és egy szintén kivásárolt magyar
cégnél zajlik a gyártás. Az újabb nagy kutatási terület pedig - ami lassan tizenöt éve fut - aszimuláció, mégpedig a kutatás-fejlesztés számára – ismerteti Besztercey Gyula. Vagyis: adottegy változó műszaki probléma, amiről nehéz előre megbecsülni, hogy mi minden kell amegoldásához, tehát érdemes-e egyáltalán időt és pénzt áldozni rá. A FETI csapata ezért fizikai
modelleket és ezekre épülő szimulációs szoftvereket fejleszt ki. Ezek a modellek egyrészt
lényegesen lerövidítik a fejlesztési időt, másrészt a ráfordításhoz szükséges nehezen mérhető
mennyiségeket is előre megbecsülik. Nagyon leegyszerűsítve: a módszernek köszönhetően
biztosabban eldönthető, hogy érdemes-e az adott kutatás-fejlesztésbe belefogni, vagy nem.
A szimulációból adódik, hogy a FETI-nél jelenleg nagyon szerteágazó témákban zajlik konkrét
termékek és technológiák kutatás-fejlesztése, legalábbis a kívülálló számára. Az egyik
legsikeresebb a diódalézereké, illetve az akkumulátorok állapotának mérése. És kicsit
visszatérve az anyagtudományi gyökerekhez, most is dolgoznak például egy rugalmas, mégis
nagy szakító szilárdságú, szálerősített polimer habfejlesztésén.
(Bővebben lásd a 3.
mellékletekben!) Ez a sokféleség tökéletes összhangban van a Furukawa Electric elképzeléseivel,
hiszen mint fentebb írtuk, a japán nagyvállalat számos területen érdekelt, az informatikától
kezdve az elektronikán és a biotechnológián át az autóipari alkatrészekig. Azt pedig, hogy a FETI
csapata éppen min törje a fejét, Japánban az anyavállalat központjában döntik el, figyelembevéve persze, hogy a magyar kutatócsoportnak mi az igazi erőssége.
A Furukawa 2012-2013-ban 2,5 millió eurót fektettet be a FETI-be. Ebből Budapesten egy
nagyobb ingatlant vásároltak, ahol a párhuzamosan zajló fejlesztéseken dolgozók, illetve akísérleti üzemek és a szintén újonnan alapított habfejlesztő laboratórium, mind egy helyen
elférnek.
A befektetéshez – akár csak az elmúlt több mint húsz év valamennyi befektetéséhez – konkrét
megtérülési elvárást a japánok nem kapcsoltak, hiszen a fejlesztési eredmények azonnal nem
számszerűsíthetők. De értelemszerűen a Furukawa Electric tulajdonába kerülnek, és Japánban
vagy a cégcsoport bármely más leányvállalatánál hasznosulnak, és lesz belőlük piaci érték.
További információ: Besztercey Gyula connect@feti.hu, 06 1 4173257

Társaságunk működését a Nemzeti Együttműködési Alap támogatja.
A Kizuna következő száma várhatóan 2014. szeptember első felében jelenik meg. Írásaikat,
hozzászólásaikat augusztus 27-ig küldhetik el Horváth Alíznak (holiza5@gmail.com) vagy Vihar
Juditnak postán (1071 Budapest, VII. Damjanich u. 26/B) vagy e-mailen (jvihar@gmail.com). Aki
fel szeretne iratkozni naprakész e-mail levelezőlistánkra, az mjbt-subscribe@yahoogroups.com
címre írjon levelet! Honlapunk: http://mjbt.hu.
KIZUNA – megjelenik negyedévente. Alapította Szentirmai József. Kiadja a Magyar-Japán Baráti
Társaság. (Nemzetek Háza, Budapest, VI. Bajza u. 54.)31

2014. JÚNIUS

112. szám

A Magyar-Japán Baráti Társaság helyi csoportjainak és tagozatainak elérhetőségei:Baja: Balogh Nikolett. Tel.: 06 20 2435321 E-mail: nikitta-san@hotmail.com
Dunaújváros: Németh Irma. E-mail: cirmi63@gmail.com
Győr: Horváth Ferenc. Cím: 9023 Győr, Ifjúság krt. 35. Tel. (munkahely): 96/516-675
Mobil: 70/705-6262 E-mail: horvferivk@freemail.hu
Gyula: Gyula MAPON Kulturális Egyesület, Hankó Ferenc alapító alelnök, Nagy László elnök. Tel.:
06 30 4862170 E-mail: ferenc.hanko@t-online.hu
Hódmezővásárhely: Hegyi Attila. Tel.: 36-20/494-7657 E-mail: hegyi.attila@oriens.hu
Cím: 6800, Hódmezővásárhely, Ötvenhat mártír 2/A.
Web: www.japanrolminden.hu/mjbthmvhely
Kecskemét-Aomori Baráti Kör: Kerényi József. Tel.: 30 871 5934
E-mail: kecskemet-aomori@t-online.hu
Keszthely: Móroczné Komáromi Gyöngyi. Tel.: 30 629 4038 E-mail: gyongyi@jmik.hu
Web: www.jmik.hu
Pécs: Wogerné Sági Judit. Tel.: 30 901 3254 E-mail: sagi.judit@gravirtechnika.hu
Székesfehérvár: Schwerlichowszky László. Cím: 8000 Székesfehérvár, Tóvárosi ln. 50.III.10. Tel.:
06/20-9316-117;20/278-7024 (l./fax: (36) 22/505-544)
E-mail: schwerly@t-online.hu Web: www.magyarjapanklub.hu
Szentendre: Bassa Zoltán. Tel.: 06 30 9351256 E-mail: zoltanbassa@gmail.com
Szolnok: Kovács Mihály. E-mail: misi-bacsi@freemail.hu
Szombathely: Schmitt Csilla. Tel.: +36309579059 Fax: +3694321384
Cím: 9700 Szombathely, Thököly út 27. Web: www.mjbt-szombathely.mlap.hu
Tolna megye: Balogh Jenő. E-mail: mabruk@terrasoft.hu, baloghj@terrasoft.hu
Vác: Gyarmati Péter. E-mail: leiningen@freemail.hu
Zalaegerszeg: Szemes Péter. Tel.: 06 92 502 100/120-as mellék
Veszprém-megyei Magyar-Japán Baráti Társaság: Kutics Károly.
E-mail: kutics.karoly@chello.hu
Tagozatok és vezetőik:Gasztronómiai Tagozat: Borsányi Klára. E-mail: borsanyi.klara@gmail.com
Haiku Tagozat: Vihar Judit. E-mail: jvihar@gmail.com
Ikebana Tagozat: Hajnal Krisztina. E-mail: krisztinahajnal@gmail.com
Japánkert Tagozat: Dani Zoltán. E-mail: dani.zoltan@gmx.net
Japán öltöztetés Tagozat: Csalló Edina. E-mail: a2yuki@gmail.com
Kalligráfia Tagozat: Zopcsák Ferenc Zsolt. E-mail: zopcsakferi@gmail.com
Origami Tagozat: Villányi Mariann (Magyar Origami kör).
E-mail: mariann.villanyi@gmail.com
Reiki Tagozat: Petrik Márta Magdolna. E-mail: pemama_3@hotmail.com, Tel.: 06 20 460-9104
32